Rikunarita-ORG/Wikinium huggingface dataset:
# लीनस तोरवाल्ड्स

| लीनस तोरवाल्ड्स |
| --- |
|  |
| जन्म |
डिसेंबर २८, १९६९ हेलसिंकी, फिनलंड |
| राष्ट्रीयत्व |
फिनिश |
| शिक्षण |
एम.एस., संगणकशास्त्र |
| पेशा |
संगणक |
| प्रसिद्ध कामे |
लिनक्स |
| जोडीदार |
तोव तोरवाल्ड्स |
| वडील |
निल्स तोरवाल्ड्स |
| आई |
आना तोरवाल्ड्स |
| पुरस्कार |
ताकेदा पुरस्कार, जपान |

**लीनस बेनेडिक्ट तोरवाल्ड्स** (फिनिश: *Linus Benedict Torvalds*;  उच्चार ) (डिसेंबर २८, इ.स. १९६९ : हेलसिंकी, फिनलंड - हयात) हे लिनक्स गाभ्याचा मूळ विकसक म्हणून ख्यातनाम झालेले संगणक अभियंते आहेत. लिनक्स गाभ्याच्या विकासासाठीच्या वाटचालीची धोरणात्मक दिशा ठरवण्यामध्ये आजही त्यांचा महत्त्वाचा सहभाग असतो.

तोरवाल्ड्स यांना ॲन्ड्‌ऱ्यू टॅननबॉम यांनी विकसित केलेल्या मिनिक्स संगणकप्रणालीपासून प्रेरणा मिळाली. युनिक्ससारखी पण व्यक्तिगत संगणकावर चालणारी संगणकप्रणाली तयार करण्याचा प्रयत्‍न त्यांनी आरंभला. त्या प्रयत्‍नांतून साकारलेली लिनक्स प्रणाली विविध संगणकांवर चालू शकते.
# मेक्सिकोचे आखात

मेक्सिकोचे आखात
Cantarell
**मेक्सिकोचे आखात** हा अटलांटिक महासागराचा पश्चिमेकडील एक समुद्र आहे. ह्या आखाताच्या तीन बाजूंना उत्तर अमेरिका खंड तर चौथ्या बाजूस क्युबा देश आहे. मेक्सिकोचे आखात हा पृथ्वीवरील ११वा सर्वात मोठा जलसाठा आहे.
# लॅरी सँगर

| लॅरी सँगर |
| --- |
|  |
| जन्म |
१६ जुलै १९६८  |
| राष्ट्रीयत्व |
अमेरिकी |
| ख्याती |
विकीपीडियाचे एक संस्थापक |
| **संकेतस्थळ**  |

**लॉरेन्स मार्कलॅरी* **सँगर** (१६ जुलै, १९६८:बेलेव्ह्यू, वॉशिंग्टन राज्य, अमेरिका - ) हे विकिपीडियाच्या संस्थापकांपैकी एक आहेत.

## हे सुद्धा पहा

* जिमी वेल्स
# फ्रेंच राज्यक्रांती

बास्तीय किल्ल्याचा पाडाव, १४ जुलै, इ.स. १७८९
**फ्रेंच राज्यक्रांती** (फ्रेंच: *Révolution française*) म्हणजे फ्रान्समध्ये इ.स. १७८९ ते इ.स. १७९९ या कालखंडात घडून आलेली सामाजिक व राजकीय उलथापालथ होय. या घटनाक्रमाने फ्रान्स व उर्वरित युरोपच्या इतिहासास कलाटणी दिली. अनेक शतके फ्रान्सवर राज्य केलेली अनियंत्रित राजेशाही राज्यक्रांतीच्या तीनच वर्षांमध्ये उलथून पडली. कट्टर डाव्या विचारसरणीच्या राजकीय गटांच्या, रस्त्यावर उतरलेल्या लोकशक्तीच्या व शेतकऱ्यांच्या एकत्रित रेट्यामुळे फ्रेंच समाजावरचा सरंजामशाहीवादी, धर्मशास्त्रप्रणीत मूल्यव्यवस्थेचा पगडा ओसरून समाजात मोठे पुनरुत्थान घडून आले. जुन्या रूढीगत परंपरा, तसेच राजेशाही, सरंजामशाही, धर्मसत्ता यांच्या योगे रुजलेल्या सामाजिक कल्पना व उतरंडीची व्यवस्था झुगारून दिल्या गेल्या व त्यांच्या जागी समता, नागरिकत्व, आणि मानवी हक्क ही प्रबोधक मूल्ये अंगिकारली गेली. या काळात मॅान्टेस्क्यू या विचारवंताने 'सत्ता विभाजनाचा सिद्धांत' मांडला होता. तसेच फ्रान्समधील अनियंत्रीत राजेशाही व्यवस्था सदोष असल्याने ती बदलणे आवश्यक आहे, असे प्रतिपादन केले. त्याच्या विचारांचा प्रभाव फ्रान्समधील बुद्धिवादी लोकांवर मोठ्या प्रमाणात पडला होता. जॉ जॅकवेस रुसो यांना फ्रेंच राज्यक्रांतीचे जनक म्हणून संबोधले जाते.

इ.स. १७८९ च्या मे महिन्यात भरलेल्या "ल एता-जेनेरो", अर्थात समाजातील पुरोहित, सरंजामदार महाजन व सामान्यजन अशा तीन इस्टेटींच्या, सर्वसाधारण सभेमधून क्रांतीची ठिणगी पडली. जून महिन्यात तिसऱ्या इस्टेटीने टेनिस कोर्टावर प्रतिज्ञा घेतली; तर जुलै महिन्यात बॅस्तिये किल्ल्याचा पाडाव झाला. ऑगस्ट महिन्यात मानवाच्या व नागरिकांच्या हक्कांचा जाहीरनामा स्वीकारण्यात आला. ऑक्टोबर महिन्यात इतिहासप्रसिद्ध झालेल्या व्हर्सायवरच्या मोर्च्याने राजदरबाराला पॅरिसला परतण्यास भाग पाडले. पुढील काही वर्षे विविध मुक्तिवादी गट आणि परिवर्तनवादी प्रयत्नांना हाणून पाडू पाहणारी दक्षिणपंथी राजसत्ता यांच्यादरम्यान संघर्ष घडतच राहिले.

## बाह्य दुवे

 विकिमीडिया कॉमन्सवर फ्रेंच राज्यक्रांती  संबंधित संचिका आहेत
* "कोलंबिया एन्सायक्लोपीडिया या ज्ञानकोशातील फ्रेंच राज्यक्रांतीविषयक नोंद" (इंग्लिश भाषेत).CS1 maint: unrecognized language (link)